Diari Oficial de la Generalitat Valenciana


Sumari del DOGV 7502, del 10-04-2015 (2015/2971)

RESOLUCIÓ de 12 de març de 2015, de la Subdirecció General de Relacions Laborals de la Direcció General de Treball, per la qual es disposa el registre i la publicació de l'acord pel qual es modifica el text del conveni col·lectiu de l'empresa Grupo G Protección y Seguridad, SA. (Codi: 29179222474616).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7502

Data del DOGV
:   10-04-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2971


Data del document
:   12-03-2015

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu

RESOLUCIÓ de 12 de març de 2015, de la Subdirecció General de Relacions Laborals de la Direcció General de Treball, per la qual es disposa el registre i la publicació de l'acord pel qual es modifica el text del conveni col·lectiu de l'empresa Grupo G Protección y Seguridad, SA. (Codi: 48029978679832). [2015/2971]  
Vist l'acord pel qual es modifiquen els articles 32, punt 1, i 52, punts 2 i 3, i s'afig un nou article 52 bis, del conveni col·lectiu de l'empresa Grupo G Protección y Seguridad, SA, subscrit, d'una part, per representants de l'empresa i, d'una altra part, pels treballadors i per membres de la representació unitària, i de conformitat amb el que es disposa l'article 90, apartats 2 i 3, del Reial Decret Legislatiu 1/1995, de 24 de març; en el text refós de la Llei de l'Estatut dels Treballadors; en l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i en l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències transferides conforme al Reial Decret 4105/82, de 29 de desembre, resol:  
  
  
Primer  
Ordenar la inscripció de l'acord en el Registre de la Comunitat Valenciana de Convenis i Acords Col·lectius de Treball, amb la notificació a la comissió negociadora, i el depòsit del text de l'acord.  
  
Segon  
Disposar-ne la publicació en el Diari Oficial de la Comunitat Valenciana.  
  
València, 12 de març de 2015.- El subdirector General de Relacions Laborals: Reyes Maximiliano Coronado Coronado.  
  
  
  
  
  
  
  
A València, el 22 de desembre de 2014, sent les 11 hores, reunits d'una part la representació empresarial, i d'una altra la social, amb motiu de la negociació sobre els articulats del conveni col·lectiu de l'empresa Grupo G Protección y Seguridad, SA, en matèria de jornada anual de treball i gratificació de beneficis per a l'anualitat 2015, i després de les reunions mantingudes a este efecte, ambdós parts:  
  
ACORDEN  
  
1r. Donar per concloses les negociacions i per tant d'aprovar per unanimitat de tots els seus components la nova redacció del número 1 de l'article 32, dels números 2 i 3 de l'article 52, així com la introducció d'un nou article amb el cardinal 52 bis, tots estos del Conveni Col·lectiu de l'empresa Grupo G Protección y Seguridad, SA, per a l'anualitat 2015, el text final dels quals s'adjunta a la present acta com a annex.  
2n. Es comprometen a traslladar el present text a l'autoritat laboral competent en compliment de l'article 90 de l'Estatut dels Treballadors per al seu depòsit, registre i publicitat.  
  
I en prova de conformitat amb tot això que s'ha exposat, firmen tots els presents, membres de la comissió.  
  
En el lloc i la data de l'encapçalament.  
  
Firmat: Manuel García Yeves Firmat: Salvador Martínez Valero  
Firmat: José García Yeves Firmat: Ana Sáez Alemany  
Firmat: David García Galera Firmat: Juan Carlos de Lorenzo Hernández  
Annex referent a la nova redacció acordada del número 1 de l'article 32, dels números 2 i 3 de l'article 52, així com la introducció d'un nou article amb el cardinal 52 bis  
  
Article 32. Jornada de treball i distribució del temps de treball  
1. La jornada de treball per als anys 2014 i 2015 serà de 1.820 hores anuals de treball efectiu en còmput anual, distribuïdes mensualment a raó de multiplicar el nombre de dies naturals del mes per 5,449 (hores), sense perjuí de la distribució irregular de la dita jornada mensual que s'especifica en l'apartat següent. Per a l'any 2016 i següents, la jornada anual mínima serà de 1.782 hores, deixant la seua determinació definitiva a l'acord a què s'arribe entre la representació dels treballadors i l'empresa. No obstant això, aquells treballadors que facen una jornada anual de 1.782 hores perquè tenen la consideració d'esta condició més beneficiosa com a conseqüència de la seua concessió per l'empresa o per un altre títol (conveni col·lectiu sectorial, sentència, etc.), no els serà aplicable este increment de jornada.  
  
  
Article 52. Complement de venciment superior al mes  
2. Gratificació de beneficis: l'import d'esta gratificació serà d'una mensualitat de la columna de «total» corresponent a l'annex salarial, incloent-hi el complement personal d'antiguitat, així com la part proporcional del plus de perillositat corresponent al temps treballat amb armes durant la seua meritació, però excloent-ne els plusos de transport i vestuari. La participació en beneficis es meritarà anualment de l'1 de gener al 31 de desembre, i s'abonarà, per anys vençuts, entre el 13 i el 15 de març de l'any següent. Els treballadors que el 31 de desembre porten menys d'un any al servici de l'empresa o que cessen durant l'any, tindran dret igualment a percebre la part proporcional corresponent al temps treballat, ja que la seua meritació es computarà per anys naturals. Esta gratificació queda suprimida durant les anualitats de 2014 i 2015, sense perjuí dels acords que poguen adoptar-se respecte a la seua meritació a partir de l'anualitat 2016. No obstant això, a aquells treballadors que percebien la gratificació de beneficis a causa de la consideració de condició més beneficiosa, com a conseqüència d'haver-li-la concedida l'empresa o un altre títol (conveni col·lectiu sectorial, sentència, etc.), no els serà aplicable esta supressió.  
3. El treballador podrà sol·licitar el prorrateig de la paga extraordinària de Nadal des del mes de gener de 2015, i de la paga extraordinària de juliol des del mes de juliol de 2015. L'empresa està obligada a efectuar el mencionat prorrateig.  
  
  
Article 52 bis. Pagament únic per compensació  
A fi de compensar la supressió de la gratificació de beneficis per a l'anualitat 2015, s'establix un pagament únic per compensació en els termes següents: si l'exercici econòmic tancat a 31 de desembre de 2015 finalitza amb uns beneficis, després d'impostos, superiors a 3.500 ?, tot l'import que excedisca d'esta quantitat es dedicarà a retribuir els treballadors i a atendre els costos laborals que la dita retribució genere.  
  
Tindran dret a esta retribució tots els treballadors que es troben d'alta en l'empresa en data 31 de desembre de 2015, llevat d'aquells que hagen meritat la gratificació de beneficis en l'anualitat 2015 perquè es considera que esta condició és més beneficiosa, com a conseqüència del fet que la concedix l'empresa o un altre títol (conveni col·lectiu sectorial, sentència, etc.).  
La retribució serà proporcional als dies treballats en l'anualitat 2015 i no podrà ser per un import superior al que resultaria d'una mensualitat de la columna de «total» corresponent a l'annex salarial, incloent-hi el complement personal d'antiguitat, així com la part proporcional del plus de perillositat corresponent al temps treballat amb armes durant la seua meritació, però excloent-ne els plusos de transport i vestuari.  
  
El pagament s'efectuarà entre els dies 1 i 16 de març de 2016.  
La Comissió Paritària del conveni es reunirà el mes de febrer de 2016 a fi de comprovar la meritació d'este pagament únic per compensació i, si és el cas, els càlculs per a distribuir-lo.